Тайрон Пауер ва Элис Фей дар филми соли 1938 *Alexander’s Ragtime Band*.
**Филмҳои ошиқона**, **филмҳои румонтик** — қиссаҳои ишқии румонтикӣ мебошанд, ки ба васоити аёнӣ барои пахш дар театрҳо ва телевизион сабт мешаванд, ки ишқу эҳсосот ва иштироки муҳаббати ишқиро қаҳрамонҳои асосӣ тавассути шиносоӣ, мулоқот ё издивоҷ нишон медиҳанд. Филмҳои ошиқона қиссаи ишқии румонтикӣ ва ё ҷустуҷӯи ишқи қавӣ ва поку романтикаро ба мавзӯи асосии сужет табдил медиҳанд. Баъзан, дӯстдорони романтика бо монеаҳое, аз қабили молия, бемории ҷисмонӣ, шаклҳои гуногуни табъиз, маҳдудиятҳои рӯҳӣ ё оила дучор меоянд, ки таҳдиди барҳамхурии иттиҳоди онҳоро доранд. Тавре ки дар ҳама муносибатҳои ошиқонаи қавӣ, амиқ ва наздик, ташаннуҷҳои рӯзмарра, васвасаҳо (хиёнат) ва фарқияти мутобиқат ба сужетҳои филмҳои ошиқона ворид мешаванд.

Филмҳои ошиқона аксар вақт мавзӯъҳои муҳими ишқ аз нигоҳи аввал, ишқи ҷавонон ва калонсолон, ишқи беҷавоб, ишқи масъулиятнок, ишқи пок, ишқи мамнӯъ, ишқи румонтикӣ, ишқи муқарарӣ, ишқи ҷинсӣ, ишқи фоҷиабор ва ғайраро нишон медиҳад. Филмҳои ошиқона барои тамошобинон ҳамчун фирор ва хаёлотӣ хидмат мекунанд, алахусус агар он ду нафар дар ниҳоят душвориҳои худро паси сар кунанд, муҳаббати худро эълом кунанд ва зиндагиро «хушбахтона» аз сар мегузаронанд, ки интиҳои достон мебошад. Дар силсилафилмҳои ошиқии телевизионӣ, инкишофи чунин муносибатҳои ошиқона метавонад дар тӯли бисёр қисмҳо идома ёбад.

Филмноманавис ва донишманд Эрик Р.Виллиамс ин жанрро яке аз ёздаҳ жанри олӣ дар филмномаҳои худ муаррифӣ кардааст ва изҳор дорад, ки ҳамаи филмҳои дарозсужетро аз рӯи ин жанрҳо тасниф кардан мумкин аст. Даҳ жанри дигар ҷангӣ, ҷинояткорӣ, тахайюлӣ, тарснок, фантастикаи илмӣ, қисме аз ҳаёт, варзишӣ, триллер, ҷанг ва вестерн мебошанд.

Зержанрҳо
---------

### Достони ишқии таърихӣ

*Мақолаи асосӣ*: *Достони ишқии таърихӣ*
Инчунин бо номи «Романтикаи эпикӣ» маъруф аст, ки ин достони ошиқӣ бо заминаҳои таърихӣ, одатан бо пасманзари пурталотуми ҷанг, инқилоб ё фоҷиа мебошад. Ба он филмҳое чун «Титаник», «Сурхҳо», «Доктор Живаго» дохил мешаванд.

### Драмаи румонтикӣ

**Драмаҳои румонтикӣ** одатан дар атрофи як монеае давр мезананд, ки муҳаббати амиқ ва ҳақиқии байни ду нафарро пешгирӣ мекунад. Мусиқӣ аксар вақт барои нишон додани кайфияти эмотсионалӣ истифода мешавад ва фазои пушида барои ҳамсарон фароҳам меорад. Хулосаи як драмаи ошиқона одатан нишон намедиҳад, ки оё иттифоқи ниҳоии ошиқонаи байни ду қаҳрамони асосӣ ба вуқӯъ меояд ё не.

### Чик флик

*Мақолаи асосӣ*: *Чик флик*
**Чик флик** ин истилоҳест, ки аксар вақт бо филмҳои ошиқона алоқаманд аст, зеро бисёртар ба тамошобинони ҷинси зан нигаронида шудаанд. Гарчанде ки бисёр филмҳои ошиқона ба занон равона карда шудааст, аммо ин як хусусияти муайянкунандаи филми романӣ нест ва чик флик ҳамчун романтика мавзӯи марказӣ нест, балки атрофи муносибати ошиқонаи қаҳрамонҳоро нишон медиҳад. Ҳамин тариқ, истилоҳҳо наметавонанд ба ҷои ҳамдигар истифода шаванд.

### Мазҳакаи броманс

*Мақолаи асосӣ*: *Мазҳакаи броманс*
**Мазҳакаи броманс** жанри филми мазҳакавӣ мебошад, ки дар гурӯҳи маъмулии «мазҳакаи ошиқона» дохил мешавад, аммо дӯстии наздики мардонро нишон медиҳад. Калимаи «броманс» муносибати дӯстӣ ва наздикии байни ду ва ё зиёда мардро нишон медиҳад ба мисли рафиқон, дӯстон на инки ҳамҷинсгароён.Ҷанбаҳои мазҳакаҳои броманс, аз ҷумла рафиқии мардона, бори аввал дар филми Барри Левинсон дар соли 1982, «Diner» дида шуданд.

### Мазҳакаи румонтикӣ

*Мақолаи асосӣ*: *Мазҳакаи румонтикӣ***Мазҳакаи румонтикӣ** зержанри жанрҳои комедия ва филмҳои ошиқона мебошад. Далели асосии комедияи ошиқона ин аст, ки қаҳрамонҳои асосӣ якдигарро мешиносанд ва бо ҳамдигар шӯхӣ мекунанд, аммо сарфи назар аз ҷалби ошкоро барои тамошобинон онҳо ягон робитаи ошиқона надоранд.
### Достони ишқии ҷангӣ

**Достони ишқии ҷангӣ** филмест, ки муҳаббати румонтикӣ ва ҷангиро омезиш медиҳад.

### Триллери румонтикӣ

*Мақолаи асосӣ*: *Триллери румонтикӣ*
**Трилери румонтикӣ** жанри филмест, ки дорои унсурҳои филми романтикӣ ва жанри триллер мебошад.

### Достони ишқии готӣ

**Достони ишқи готӣ** жанри филмест, ки унсурҳои готиро дар бар мегирад ва таҷрибаҳои занона, дарк ва тафсирҳои «тарс, хашм ва нобоварӣ ба тартиботи патриархалиро» тасдиқ мекунад. Хусусияти асосии филмҳои ишқии готӣ «Мотивҳои Ришкабуд» мебошад. Ин одатан ба сирру асрор ё утоқҳои манъшуда дар хонаҳо дахл дорад, ки репрессияи қаҳрамонҳои занро ифода мекунад. Ин хусусияти маъмулӣ ба тағирёбии фолклети Ришкабуд ё марди сарватманде асос ёфтааст, ки зани навашро ба зеризамини қалъа ворид шуданро манъ мекунад ва зан дохил шуда ҷасадҳои занони пешини ӯро пайдо мекунад.

### Тахайюли румонтикӣ

*Мақолаи асосӣ*: *Тахайюли румонтикӣ*
**Тахайюлҳои румонтикӣ** ҳикояҳои хаёлиро бо истифода аз бисёр унсурҳо ва конвенсияҳои жанри румонтикиро тавсиф мекунанд.

### Достони ишқии ғайримуқаррарӣ

**Достони ишқии ғайримуқаррарӣ** жанри маъруфи филм аст, ки дар он муносибатҳои ошиқонаи байни одамон ва махлуқоти ғайритабиӣ мавҷуданд. Намудҳои маъмул аз ҷумла вампиризм, саёҳат дар вақт, олами арвоҳҳо ва қобилиятҳои рӯҳӣ ё телекинетикӣ, яъне чизҳое, ки илм онҳоро шарҳ дода наметавонад. Ин жанр аз адабиёт сарчашма гирифта, дар авоили солҳои 2000-ум, пас аз муваффақ шудани мутобиқсозии Твилайт Сага аз китобҳои Стефани Мейер, ба экран гузашт. То солҳои 2007—2008 студияҳои филмбанаворгирӣ филмҳои гуногуни румонтикии ғайримуқаррарӣ таҳия кардаанд, ки аксарашон аз достонҳо гирифта шудаанд.

Нигаред низ
-----------

* Мазҳакаи румонтикӣ
* Филми драмавӣ
* Муҳаббати румонтикӣ

Эзоҳ
----

1. ↑  Romance films. *Filmsite.org*.
2. ↑  . — ISBN 978-0-19-956383-8.
3. ↑  . — ISBN 978-0-19-539288-3.
4. ↑  "Patterson, John Edward, (died 4 April 1919), littérateur", *Who Was Who*, Oxford University Press, 2007-12-01, doi:10.1093/ww/9780199540884.013.u201429
5. ↑  Romantic Comedy.  AllRovi. Баргирифта аз сарчашмаи аввал 11 августи 2011.
6. ↑  Wicker Park (2004).  AllRovi. Баргирифта аз сарчашмаи аввал 27 октябри 2011.
7. ↑  . — ISBN 978-1-137-01418-4.
8. 1 2  . — ISBN 978-1-78316-064-8.

Пайвандҳо
---------

* Филмҳои румонтикӣ дар IMDb Бойгонӣ шудааст 16 январи 2010  сол.